
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
Općina Koprivnički Bregi
	



                    Općinski načelnik

KLASA: 400-01/23-01/02
URBROJ: 2137-8-23-2

Koprivnički Bregi, 26. travnja 2023. godine


OBRAZLOŽENJE OSTVARENJA PRIHODA I PRIMITAKA, RASHODA I IZDATAKA
UZ GODIŠNJI IZVJEŠTAJ O IZVRŠENJU
PRORAČUNA OPĆINE KOPRIVNIČKI BREGI  ZA 2022. GODINU

	Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/13, 102/17, 1/20 i 147/20) utvrđeno je da Godišnji izvještaj o izvršenju proračuna jedinice lokalne samouprave sadrži:
1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
1. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,
1. Izvještaj o zaduživanju na domaćem i stranom tržištu novca i kapitala,
1. Izvještaj o korištenju proračunske zalihe,
1. Izvještaj o danim jamstvima i izdacima po jamstvima,
1. Obrazloženje ostvarenja prihoda i primitaka, rashoda i izdataka.
Opći dio financijskog plana sadrži:
· sažetak A. Računa prihoda i rashoda i B. Računa financiranja,
· A. Račun prihoda i rashoda i
· B. Račun financiranja.

Račun prihoda i rashoda iskazuje se u slijedećim tablicama:
· Prihodi i rashodi prema ekonomskoj klasifikaciji,
· Prihodi i rashodi prema izvorima financiranja i 
· Rashodi prema funkcijskoj klasifikaciji.

Račun financiranja iskazuje se u tablicama:
· Račun financiranja prema ekonomskoj klasifikaciji i 
· Račun financiranja prema izvorima financiranja.

Posebni dio proračuna sadrži:
·  izvršenje proračuna po organizacijskoj 
·  Izvršenje proračuna po programskoj klasifikaciji.



1. OBRAZLOŽENJE OPĆEG DIJELA PRORAČUNA

U izvještajnom razdoblju prihodi i primici ostvareni su u visini 7.214.026,99  kn, odnosno 120,80% u odnosu na ostvarenje izvještajnog razdoblja prethodne godine te 93,49%  tekućeg plana.
Najveći udio u ostvarenju ukupnih prihoda imaju pomoći iz inozemstva i od subjekata unutar općeg proračuna. Nakon pomoći najveći udio u ostvarenju imaju prihodi od poreza, nakon čega slijede prihodi od upravnih i administrativnih pristojbi, pristojbi po posebnim propisima i naknada, prihodi od imovine i prihodi od kazni, upravne mjere i ostali prihodi. 
RAČUN PRIHODA I RASHODA
1.1. PRIHODI I RASHODI PREMA EKONOMSKOJ KLASIFIKACIJI

PRIHODI 

PRIHODI OD POREZA (61)
Prihodi od poreza ostvareni su u iznosu 2.456.538,85 kn, odnosno 41,80% više u   odnosu na izvještajno razdoblje prethodne godine. Povećanje je iskazano kod poreza i prireza na dohodak i poreza na robu i usluge. 
Razlog povećanja na podskupini 611 porez i prirez na dohodak je činjenica kako je u prethodnom izvještajnom razdoblju zbog COVID krize došlo do otpuštanja radnika, dok je u ovom izvještajnom razdoblju došlo do novih zapošljavanja na području općine te je došlo do povećanja plaća, a samim time su i porezi ostvareni u većim iznosima. 
U podskupini računa 613 porezi na imovinu u iznosu od 193.344,35 kuna veći su za 2,26% u odnosu na izvještajno razdoblje prethodne godine zbog više uplaćenog poreza na promet nekretnina. Povećana je kupnja nekretnina na području općine što je pozitivno za daljnji razvoj sredine. Odstupanja proizlaze i zbog posljedica promjena na tržištu nekretnina. 
U podskupini 614 iskazan iznos od 18.295,37 kuna odnosi se na uplatu poreza na potrošnju alkoholnih i bezalkoholnih pića i porez na tvrtku. Povećan je porez na potrošnju alkoholnih i bezalkoholnih pića, a što je vezano uz poslovanje ugostiteljskih objekata na području općine. Budući da je u izvještajnom razdoblju prethodne godine došlo do skraćivanja radnog vremena i nemogućnosti korištenja unutarnjeg prostora ugostiteljskih objekata, ostvaren je manji promet, no kako su u ovom izvještajnom razdoblju mjere popustile došlo je i do povećanja potrošnje u ugostiteljskim objektima što je rezultiralo ovim povećanjem.




POMOĆI IZ PRORAČUNA (63)
	Pomoći iz proračuna ostvarene su u iznosu od 3.538.088,18 kn što je 107,51% u odnosu na ostvarenje prethodne godine te 106,03% ostvarenja u odnosu na plan.
Realizirani prihodi od pomoći iz drugih proračuna (podskupina 633) u iznosu 3.442.068,67 kn odnose se na tekuće i kapitalne pomoći pomoći iz državnog proračuna. Tekuće pomoći iz državnog proračuna odnose na kompenzacijske mjere u iznosu od 2.501.011,60 kn, pomoći iz Središnjeg državnog ureda za demografiju i mlade za održavanje i razvoj predškolske djelatnosti u 2022. godini u iznosu od 220.000,00 kuna te na primljenu pomoć iz državnog proračuna na ime poticaja za dobrovoljno funkcionalno spajanje u iznosu od 111.000,00 kn, a odnosi se na dobrovoljno funkcionalno spajanje za zajedničku ustanovu Dječji vrtić Vrapčić. Kapitalne pomoći iznose 610.057,07 kn, a odnose se na primljenu pomoć od Ministarstva prostornog uređenja, graditeljstva i državne imovine za Izvanredno održavanje nerazvrstanih cesta u naselju Glogovac u iznosu od 120.000,00 kn, na pomoć od Središnjeg državnog ureda za demografiju i mlade koja se odnosi na Projekt ulaganja u objekte dječjih vrtića u iznosu od 52.425,00 kn za nabavu opreme na igralištu u Dječjem vrtiću ˝Potočić˝, na pomoć od Ministarstva regionalnog razvoja i fondova Europske unije u iznosu od 190.000,00 kn za financiranje projekta Pješačka staza u Ulici Braće Radić u naselju Koprivnički Bregi- faza II te na primljene kapitalne pomoći od Koprivničko-križevačke županije u iznosu od 247.632,07 kn.
	Na podskupini 634  realizirani iznos od 33.976,91 kuna odnosi se na doznačena sredstva iz Hrvatskog zavoda za zapošljavanje namjenjena za financiranje jedne zaposlene osobe u javnom radu. 
Na podskupini 638 evidentirana sredstva u iznosu 62.042,60 kuna odnose se na pomoći iz EU fondova. Sredstva su doznačena za financiranje plaća za tri gerontodomaćice  u projektu „Pomoć je moć“. Projekt „Pomoć je moć“ započeo je u 2021. godini i završio u veljači 2022. godine. Po realizaciji i kontroli projekta, sredstva su u cijelosti doznačena u 2022. godini.

PRIHODI OD IMOVINE (64)
Prihodi od  imovine ostvareni su u iznosu od 409.495,04 kn što je 109,79% u odnosu na ostvarenje prethodne godine te 78,45% ostvarenja u odnosu na plan.
Na podskupini 641 – prihodi od financijske imovine iznose 169,40 kn, a odnose se na prihode od kamata Podravske banke.
        Na podskupini 642 – prihodi od nefinancijske imovine u iznosu od 409.325,64 kn  realizirani su u odnosu na prethodno izvještajno razdoblje sa 109,81%. Na izvršenje ovih prihoda utjecalo je više uplaćenih sredstava od zakupa i iznajmljivanja imovine, naknade za pridobivenu količinu energetskih mineralnih sirovina za plin i naftu, naknade za eksploataciju mineralnih sirovina, naknade za korištenje domova, naknade za korištenje javnih površina.

PRIHODI  OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65)
	Prihodi po posebnim propisima 652 odnose se na prihode od vodnog gospodarstva, prihode od šumskog doprinosa, prihode od grobne naknade, komunalne naknade i ostale nespomenute prihode. Znatno su povećani prihodi od šumskog doprinosa. Ova vrsta prihoda ovisi o količini sijeće šuma na području općine. 
Veće odstupanje u odnosu na prethodno izvještajno razdoblje uočeno je  na računu 6526 ostali nespomenuti prihodi, a odnose se na prihode od grobne naknade.
	Prihodi od komunalnog doprinosa iskazani na računu 6531 u iznosu od 1.893,21 kn, manji su u odnosu na izvještajno razdoblje prethodne godine. Ova vrsta prihoda izravno je povezana sa postupkom legalizacije nezakonito izgrađenih zgrada u prostoru i gradnjom novih objekata na području općine. Prihodi od komunalne naknade veći su u odnosu na izvještajno razdoblje prethodne godine za 20%, a iznose 151.403,46kn. 


RASHODI I IZDACI

Poslovna događanja u proračunu svrstavamo u skupine prema njihovim srodnim ekonomskim obilježjima. Da bismo dobili na kvaliteti informacije, izdatke klasificiramo po glavnim obilježjima u više skupina. Potrebno je naglasiti da rashodi predstavljaju smanjenja ekonomskih koristi u obliku smanjenja imovine ili povećanja obveza.
Prema zakonskoj regulativi rashodi se temeljno klasificiraju na rashode poslovanja i rashode za nabavu nefinancijske imovine.
Rashodi poslovanja klasificiraju se na rashode za zaposlene, materijalne rashode, financijske rashode, subvencije, pomoći, naknade, donacije i ostale rashode.
	Rashodi za nabavu nefinancijske imovine klasificiraju se po vrstama nabavljene nefinancijske imovine. 

               U izvještajnom razdoblju rashodi su realizirani u iznosu 6.384.474,52 kn, odnosno  121,63% u odnosu na prethodnu godinu i 83,67% plana izvještajne godine.

RASHODI ZA ZAPOSLENE  (311)
Ovi rashodi ostvareni su u iznosu od 563.024,60 kn odnosno 101,61%. Odstupanje je iskazano iz razloga što se u 2022. godini povećao broj zaposlenih.

OSTALI RASHODI ZA ZAPOSLENE  (312)
	Ovi rashodi ostvareni su u iznosu od 46.371,10 KN ili 117,69% u odnosu na ostvarenje prethodne godine te 83,55% u odnosu na plan. Ove se naknade odnose na neoporezive primitke zaposlenih sukladno pravilnicima i odlukama. Budući da je tokom izvještajnog razdoblja bilo više zaposlenih došlo je i do povećanja ostvarenja ovih naknada.
DOPRINOSI NA PLAĆE  (313)
	U odnosu na prethodno izvještajno razdoblje doprinosi su povećani za 6,59%, a obrazloženje povećanja je isto kao i kod plaća.
 NAKNADE TROŠKOVA ZAPOSLENIMA (321)
	Ove naknade ostvarene su u iznosu od 31.235,62 kn ili 126,77% u odnosu na ostvarenje prethodne godine te 66,46% u odnosu na plan. Ove se naknade odnose na službena putovanja zaposlenika, naknade za prijevoz, naknade za upotrebu osobnog automobila u službene svrhe te stručnog usavršavanja zaposlenika. 

RASHODI ZA MATERIJAL I ENERGIJU (322)
Rashodi za materijal i energiju ostvareni su u iznosu od 304.065,61 kn odnosno  125,66%  u odnosu na izvještajno razdoblje prethodne godine te 87,88% u odnosu na plan. Unutar skupine ostvareni su rashodi za uredski materijal i ostali materijalni rashodi, energiju, materijal i dijelove za tekuće i investicijsko održavanje, sitni inventar te službenu radnu i zaštitnu odjeću i obuću. Vidljivo je kako gotovo svi rashodi unutar podskupine, osim rashoda za službenu, radnu i zaštitnu odjeću i obuću  bilježe povećanje u odnosu na ostvarenje prethodne godine. Razlog povećanju su rast cijena na tržištu za te rashode .
	   RASHODI ZA USLUGE (323)
Rashodi za usluge ostvareni su u iznosu od 859.730,84 kn.
Podskupina 323 – u strukturi ovih rashoda iskazano je:
· Odjeljak 3231- usluge telefona, prijevoza i pošte u iznosu od 55.964,73 kuna realizirane su za 16,9% više u odnosu na prethodno izvještajno razdoblje
· Odjeljak 3232 – usluge tekućeg i investicijslog održavanja u iznosu 310.276,97 kuna realizirane su za 49,8% više u odnosu na prethodno izvještajno razdoblje. 
Za održavanje postrojenja i opreme utrošeno je 17.495,90 kn (popravci i održavanje uredske opreme i kosilica ),  za tekuće i investicijsko održavanje javne rasvjete utrošeno je 82.536,25 kn (popravci i održavanje javne rasvjete), za tekuće i investicijsko održavanje parka utrošeno je 19.533,47 kn (održavanje zelenih površina i cvijeće), za održavanje  cesta i poljskih puteva utrošeno je 180.892,60  kn (održavanje prometnica u zimi, čišćenje odvodnih jaraka i održavanje nerazvrstanih cesta) i za uređenje pješačkog prijelaza na državnoj cesti D2 utrošeno je 9.818,75 kuna.
· Odjeljak 3233 – usluge promidžbe i informiranja iskazane su u iznosu 26.325,69 kn i smanjene su u odnosu na izvještajno razdoblje prošle godine zbog raskida nekih ugovora vezanih uz promidžbu.
· Odjeljak 3234 – komunalne usluge iskazane su u iznosu 201.598,30 kn. Troškovi se odnose na troškove vodoopskrbe u iznosi 16.905,03 kn, zbrinjavanje i odvoz smeća u iznosu 116.905,46 kn, troškovi deratizacije i dezinsekcije u iznosu 20.425,00 kn, dimnjačarske usluge u iznosu 3.450,00 kn, ostale komunalne usluge u iznosu 3.387,50 kn te naknade za uređenje voda u iznosu 40.525,31 kn.
Od navedenih troškova, smanjeni su troškovi zbrinjavanja i odvoza smeća na Zelenim otocima zbog boljeg razvrstavanja otpada stanovnika na kućnom pragu. 
· Odjeljak 3236 –zdravstvene i veterinarske usluge u iznosu 141.803,55 kn, izvršene su u odnosu na prethodno izvještajno razdoblje za 121,4% više. Rashodi se odnose na skrb i zbrinjavanje psa lutalica na području općine. Povećan je broj psa lutalica na području Općine, porasle su cijene skrbi za te pse pa je time došlo i do samog povećanja tih rashoda.
· Odjeljak 3237 –troškovi za intelektualne i osobne usluge u iznosu 30.681,78 kn, u odnosu na izvještajno razdoblje prethodne godine smanjeni su za 70,9% . U 2021. godini  evidentirani su troškovi vezani uz Ugovor o djelu za obavljanje komunalnih poslova vezano uz ukop pokojnika. U 2022. godini isti poslovi povjereni su komunalnom poduzeću što je i utjecalo na smanjenje navedenih troškova.
· Odjeljak 3238 – računalne usluge iskazane u iznosu 54.389,72 kuna, smanjene su u odnosu na izvještajno razdoblje prethodne godine za 13,6%. 
· Odjeljak 3239 – ostale usluge u iznosu 38.690,10 kuna izvršene su u odnosu na izvještajno razdoblje za 28,87% više. Troškovi se odnose na troškove naknada Poreznoj upravi u iznosu 1% od ukupno naplaćenih prihoda za obavljanje poslova utvrđivanja, evidentiranja naplate, nadzora i ovrhe poreza na dohodak  u  iznosu 20.588,70 kn, i ostale usluge (usluga prijevoza u Mađarsku- 20. Hrvatski kulturni dani) u iznosu od 10.501,40 kuna, suglasnosti za radove Županijske uprave za ceste u iznosu 600,00 i usluge Bibliobusa 7.000,00 kuna. Odstupanje je nastalo iz razloga što se u 2021. godini nije išlo u posjet Hrvatskoj manjinskoj zajednici te time ni nisu iskazani troškovi usluge prijevoza. 

OSTALI NESPOMENUTI RASHODI POSLOVANJA (329)

Podskupina - 329 ostali nespomenuti rashodi poslovanja iskazani su u iznosu 248.686,44 kn, odnosno 17,4% manje u odnosu na izvještajno razdoblje prethodne godine. U strukturi ovih rashoda smanjeni su troškovi naknada za rad predstavničkih i izvršnih tijela, povjerenstava i sl. U 2021. godini provodili su se izbori u JLS što je razlog smanjenih navedenih troškova u 2022. godini. Povećani su troškovi premije osiguranja zbog proširene police osiguranja imovine Općine u odnosu na 2021. godinu. Pristojbe i naknade veće su u odnosu na izvještajno razdoblje u 2021. godini iz razloga što je u 2022. godini Općina u obvezi plaćanja naknade za korištenje odlagališta komunalnog otpada na području Općine Koprivnički Ivanec sukladno ugovoru sklopljenom u 2022. godini, a isto nije iskazano u 2021. godini. Ostali nespomenuti rashodi poslovanja veći su u odnosu na izvještajno razdoblje u 2021. godini iz razloga što je u 2022. godini Općina Koprivnički Bregi po prijedlogu nagodbe isplatila štetu zbog naleta psa lutalice na vozilo.
	   OSTALI FINANCIJSKI RASHODI (343) 
Iskazani financijski rashodi u iznosu 11.009,91 kn odnose se na troškove
bankarskih usluga i usluga platnog prometa te troškove naknada od 0,5% od naplaćenih prihoda.

	  POMOĆI UNUTAR OPĆEG PRORAČUNA (363)
Pomoći unutar općeg proračuna u iznosu od 2.241,84 kn odnose se na sredstva koja Općina Koprivnički Bregi isplaćuje Općini Đelekovec za sufinanciranje stalnog dodatka na plaću zajedničkih službenika Dječjeg vrtića Vrapčić. 
  	  POMOĆI UNUTAR OPĆEG PRORAČUNA (366)
    
 Pomoći proračunskim korisnicima drugih proračuna dane u inozemstvo i unutar općeg proračuna u iznosu 797.075,07 kn odnose se na: sredstva pomoći iz proračuna za potrebe osnovnog školstva u iznosu 16.270,93 kn, sredstva za potrebe predškolskog odgoja u iznosu 774.804,14 kn te kapitalna pomoć za kupnju novog vozila Bibliobusa u iznosu od 6.000,00 kuna.
U osnovnom školstvu financirane su školske i vanškolske aktivnosti.
U predškolskom odgoju financirani su troškovi plaća odgojnog i stručnog osoblja vrtića „Potočić“ podružnice dječjeg vrtića „Vrapčić“.


	OSTALE NAKNADE GRAĐANIMA I KUĆANSTVIMA IZ PRORAČUNA (372)
Evidentirani iznos  na rashodu ostale naknade građanima i kućanstvima iz proračuna u iznosu 776.537,39 kuna odnose se na:
-stipendije studenata                                       					         55.000,00 kuna
- pomoć obiteljima i kućanstvima                              				        62.021,95 kuna,
- pomoć zbog elementarne nepogode                        			          3.500,00 kuna,
- jednokratne novčane pomoći za novorođenće                                                         40.000,00 kuna,
- sufinanciranje boravka djece u jaslicama i vrtićima                                               267.545,08 kuna,
- financiranje radnih bilježnica za učenike OŠ		                                  69.236,40 kuna,
- pomoć građanima i kućanstvima u naravi                                                               13.831,55 kuna,
- pomoć mladim obiteljima za uređenje ili kupnju nekretnine                             210.000,00 kuna,
- darovi povodom sv. Nikole 				          			        24.932,41 kuna,
- subvenc. članarine u knjižnici i čitaonici 			          		          5.170,00 kuna,
-isplata uskrsnica i božićnica starijim osobama    		         		        25.300,00 kuna.             
	Na povećanje od 83,6% u odnosu na izvještajno razdoblje prethodne godine utjecalo je uvođenje nove novčane pomoći starijim osobama koje se isplaćuju povodom Uskrsa i Božića i pomoć mladim obiteljima za uređenje ili kupnju prve nekretnine.
	Sufinanciranje boravka djece u jaslicama i vanjskim vrtićima veće je u odnosu na izvještajno razdoblje prethodne godine, a što ovisi o broju djece polaznika jasličke skupine i djece starije dobi u drugim vrtićima. Općina Koprivnički Bregi Odlukom Općinskog vijeća povećala je od prosinca 2022. godine sa 50% na 70% sufinanciranje cijene boravka djece u vrtićima izvan vrtića „Potočić“, koji kao podružnica dječjeg vrtića „Vrapčić“ djeluje na području općine. Zbog nedovoljnog kapaciteta za smještaj djece u vrtiću „Potočić“ čuvanje djece osigurava se i u ostalim vrtićima i obrtima.

	TEKUĆE DONACIJE (381)
	Rashodi iskazani na podskupini 381 iznose 463.851,51 kuna. Rashodi se odnose na tekuće donacije  udrugama za izvršavanje programa u kulturi, sportu, vatrogastvu te političkim strankama i sponzorstva kako slijedi: 
- kulturno-umjetničkim udrugama                             				       61.000,00 kuna,
-sportskim društvima                                       					     145.000,00 kuna,
-vatrogasnim udrugama                                 				                  194.000,00 kuna,
-Gorska služba spašavanja                            				                    15.000,00 kuna,
- političkim strankama                                       				          4.100,00 kuna,
- humanitarnim organizacijama – Crveni križ                 			       27.751,51 kuna,
- ostalim društvenim organizacijama                         				       15.000,00 kuna,
- sponzorstva                                              					          2.000,00 kuna.
	 Odstupanja u odnosu na prethodno izvještajno razdoblje veća su iz razloga što je u 2022. godini iskazan veći odaziv udruga prijavljen na javni poziv za dodjelu sredstava za obavljanje aktivnosti udruga.

	
KAPITALNE DONACIJE (382)
        Kapitalne donacije neprofitnim organizacijama u 2022. godini nisu realizirana, a sredstva iskazana u iznosu od 87.991,00 kuna u 2021. godini odnose se na pomoć DVD-u za otplatu vatrogasnog vozila. 

	KAPITALNE POMOĆI (386)
Kapitalna pomoć u iznosu 319.365,12 kn odnosi se na financiranje izgradnje/produljenje sustava odvodnje i vodoopskrbe u naselju Glogovac. 

	RASHODI ZA NABAVU NEFINANCIJSKE IMOVINE (4)
Rashodi za nabavu nefinancijske imovine iskazani u iznosu 1.868.380,30 kn povećani su u odnosu na izvještajno razdoblje prethodne godine za 39,50 % i odnose se na:
- kupnju nekretnine u iznosu od 				             	169.558,13 kn,
- troškove izrade projektne dokumentacije za dogradnju dječjeg vrtića „Potočić“ u iznosu 									             	60.000,00 kn,
- modernizacija nerazvrstanih cesta u naselju Glogovac (Rudarsko i Voćarska) u iznosu od  										522.867,39 kn, 
-izgradnja pješačko-biciklističke staze u naselju Koprivnički Bregi u Ulici Braće Radić-dionica 1 u iznosu 								679.457,32 kn,
       	- troškove nabave postrojenja i opreme u iznosu 436.497,46 kn. Sredstva su utrošena za kupnju uredske opreme (računalo i fotokopirni aparat) u iznosu 25.405,00 kn, opremu za održavanje i zaštitu u iznosu 31.307,08 kn (postavljanje kamera na grobljima i plinski bojler u društvenom domu u Jeduševcu) te za nabavu opreme (traktorska kosilica, trimer, daska za snijeg, freza, klupe za park, ralica, puhač, oprema za dječje igralište u DV Potočić, božićna dekoracija) u iznosu 379.785,38 kn. 

1.2. PRIHODI I RASHODI PREMA IZVORIMA FINANCIRANJA
Iz ovih tablica vidljivi su prihodi i rashodi prema izvorima financiranja.
Sukladno ostvarenim prihodima po pojedinim izvorima financirani su rashodi.

1.3. RASHODI PREMA FUNKCIJSKOJ KLASIFIKACIJI

Prema funkcijskoj klasifikaciji rashodi se svrstavaju u 10 skupina, a ostvarenje se bilježi u slijedećim iznosima:
01 – Opće javne usluge – 1.511.059,88 kn
02 – Obrana – 0,00 kn
03 – Javni red i sigurnost – 209.000,00 kn
04 – Ekonomski poslovi – 6.967,47 kn
05 – Zaštita okoliša – 0,00 kn
06 – Usluge unapređenja stanovanja i zajednice – 2.536.740,10 kn
07 – Zdravstvo – 0,00 kn
08 – Rekreacija, kultura, religija – 243.270,00 kn
09 – Obrazovanje – 1.473.913,96 kn
10 – Socijalna zaštita – 403.523,11 kn.





RAČUN FINANCIRANJA

U ovom izvještajnom razdoblju na računima primitaka i izdataka zabilježen je 
izdatak u iznosu 167.074,28 kn za namirenje nedostatnih sredstava korištenih za izvršavanje povrata na račun poreza i prireza na dohodak sukladno naputku Ministarstva financija. 



2. OBRAZLOŽENJE POSEBNOG DIJELA PRORAČUNA

Posebni dio proračuna sadrži izvršenje po organizacijskoj i programskoj klasifikaciji.
U nastavku dajemo obrazloženja po programskoj klasifikaciji koja ujedno sadrži i izvršenja po organizacijskoj klasifikaciji.

RAZDJEL 001 IZVRŠNA I PREDSTAVNIČKA TIJELA
GLAVA 00101   IZVRŠNA  I PREDSTAVNIČKA TIJELA
PROGRAM 1001 OPĆINSKI NAČELNIK I OPĆINSKO VIJEĆE
Ukupno planirana sredstva na razini programa iznose  256.500,00 kn, a ostvarena
su u iznosu 156.220,08 kn odnosno 60,90% .
	Unutar programa planirane su slijedeće aktivnosti:
	Aktivnost: A100101: Djelatnost općinskog načelnika i Općinskog vijeća
	U sklopu navedene aktivnosti planirana su sredstva za ostale nespomenute rashode poslovanja koji se odnose na naknade za rad članova predstavničkih i izvršnih tijela povjerenstava i sl. te na reprezentacije i tekuće donacije koja se odnose na sponzorstva (Udruga žena iz ruralnih područja Koprivničko-križevačke županije). Za ove aktivnosti planirana su sredstva u iznosu 232.000,00 kuna, a utrošeno je 142.317,45 kn ili 61,34%  u odnosu na plan.  
	Aktivnost A100103: Promoviranje Općine
	U sklopu ove aktivnosti planirana su sredstva za tiskanje Općinskog lista u iznosu od 10.000,00 kn. Navedena aktivnost u 2022. godini nije izvršena.
	Aktivnost A100107: Proslava Dana Općine
	U sklopu ove aktivnosti planirana su sredstva za obilježavanje proslave Dana Općine.
U 2022. godini za ovu aktivnost planirana su sredstva u iznosu 14.500,00 kn, a utrošeno je 13.902,63 kn. 
	Cilj: Promocija Općine i povezivanje sa ostalim lokalnim jedinicama.
	Mjerila uspješnosti: Organizacija Dana Općine, obavljanje zadaća predstavničkih i izvršnih tijela.

	PROGRAM 1002: POLITIČKE STRANKE
Planirana sredstva za rad političkih stranaka  iznose 9.200,00 kn, a utrošeno je 4.100,00 kn.
Cilj: Financiranje rada političkih stranaka na području općine.
Mjerila uspješnosti : Redovne aktivnosti političkih stranaka.




	PROGRAM 1017: POVRAT BESKAMATNOG ZAJMA

	Planirana su i ostvarena sredstva za povrat beskamatnog zajma u iznosu od 167.074,28 kn, a odnose se na povrat poreza na dohodak i prireza porezu na dohodak temeljem godišnjeg obračuna poreza na dohodak i prireza porezu na dohodak za 2021 godinu.

RAZDJEL 002: JEDINSTVENI UPRAVNI ODJEL
GLAVA 00201: JEDINSTVENI UPRAVNI ODJEL
PROGRAM 1003: JAVNA UPRAVA I ADMINISTRACIJA
Ukupno planirana sredstva na razini programa iznose 1.815.956,70 kn, a ostvarena su u iznosu 1.620.767,68 kn odnosno 89,25%.
Unutar ovog programa planirane su slijedeće aktivnosti:
Aktivnost A100301: Administrativno, tehničko i stručno osoblje
Unutar ove aktivnosti planirana su sredstva za plaće službenika i namještenika, naknade  po osnovi prava iz radnog odnosa, rashodi za uredski materijal i energiju, materijal i dijelovi za tekuće i investicijsko održavanje, sitni inventar, službena radna i zaštitna odjeća i obuća, usluge telefona i pošte,  usluge tekućeg i investicijskog održavanja postrojenja i uredske opreme, usluge promidžbe i informiranja, komunalne usluge intelektualne i osobne usluge , računalne usluge, ostale usluge, premije osiguranja, pristojbe i naknade, bankarske usluge i usluge platnog prometa.
Planirana sredstva za provođenje ove aktivnosti iznose 1.416.456,70 kn, a ostvarena su u iznosu 1.267.449,59 kuna, odnosno 89,48 %.
Aktivnost A100302: Oprema i namještaj
Unutar ove aktivnosti planirana su sredstva za nabavu opreme za potrebe JUO.
Planirana sredstva za provođenje ove aktivnosti iznose 85.500,00 kn, a utrošeno je 74.140,21 kn, odnosno 86,71%. Nabavljena je računalna oprema (računalo za ured u računovodstvu, ruter), ostala uredska oprema (fotokopirni aparat i projektor) i oprema za ostale namjene (klime i bojler u društvenom domu u naselju Jeduševac i nadzorne kamere). 
Aktivnost A100303: Upravljanje objektima
Unutar ove aktivnosti planirana su sredstva u iznosu 14.000,00 kn, a utrošeno je 13.250,00 kn.
K100018: Nabava komunalne opreme
Ovaj kapitalni projekt planiran je u iznosu od 100.000,00 kn, a realiziran je 96.369,75 kn odnosno 96,37%. Troškovi se odnose na nabavu komunalne opreme za Općinu Koprivnički Bregi, odnosno na nabavu traktorske kosilice, daske za snijeg, freze za snijeg, profesionalnog trimera i puhača. 
K100019: Izgradnja multifunkcionalnog objekta
Ovaj kapitalni projekt planiran je u iznosu od 200.000,00 kn, a realiziran u iznosu 169.558,13 kn, odnosno 84,78%, a odnosi se na kupnju nekretnine za izgradnju multifunkcionalnog objekta. 

PROGRAM 1004: PROMICANJE KULTURE
Za realizaciju programa utrošena su sredstva u iznosu 79.170,00 kn.
Unutar ovog programa planirane su slijedeće aktivnosti:
Aktivnost A100401: Djelatnost kulturno-umjetničkih udruga
Unutar ove aktivnosti realizirane su tekuće donacije udrugama u iznosu 61.000,00 kn za njihove aktivnosti i manifestacije i to:
· KUD „Rudar“ Glogovac                               			            51.000,00 kn,
· Udruga žena Bregi                                       		      		 8.000,00 kn,
· Udruga prijatelja kulture „Vlado Dolenec   			              2.000,00 kn.
	Aktivnost A100403: Usluge Knjižnice i čitaonice „Fran Galović“
	Unutar ove aktivnosti realizirana su sredstva u iznosu od 18.170,00 kn, a odnose se na subvencioniranje članarine korisnicima knjižnice s područja Općine Koprivnički Bregi.
Cilj: Poticanje kulturnog stvaralaštva, unapređenje postojećeg standarda kulturne
djelatnosti, obogaćivanje kulturnog života, zaštita kulturne baštine, poticanje programa koji okupljaju djecu i mladež.
	      Mjerilo uspješnosti: Organizacije kulturnih manifestacija, gostovanja.
	


	      PROGRAM 1005: Razvoj sporta i rekreacije
 Za realizaciju programa utrošeno je 145.000,00 kn.
Unutar ovog programa planirane su slijedeće aktivnosti:
	Aktivnost A100501 Redovna djelatnost sportskih udruga
	Unutar ove aktivnosti realizirane su tekuće donacije  sportskim društvima i klubovima u iznosu 145.000,00 kn i to:
· NK „Mladost“ Koprivnički Bregi   					            61.000,00 kn,
· NK „Rudar“ Glogovac                     	          			           61.000,00  kn,
· Moto klub „Hollister“                      	         			             3.000,00  kn,
· Lovačko društvo „Zec“                  		              		           16.000,00  kn,
· Airsoft „Vuk“                                  		               		              4.000,00 kn.
Cilj: Poticanje i promicanje sporta, uključivanje mladih u sportske aktivnosti.
Mjerilo uspješnosti: Realizacija programa klubova i udruga u dijelu koji sufinancira općina, organizacija utakmica, natjecanja, postignuti rezultati.

	PROGRAM 1006: Razvoj civilnoga društva
	Za realizaciju programa utrošeno je 15.000,00 kn.
	Unutar ovog programa planirane su slijedeće aktivnosti:
	Aktivnost A100601: Donacije vjerskim zajednicama
	Unutar ove aktivnosti planirane su donacije za uređenje crkve, ali sredstva nisu realizirana.
	Aktivnost A100602: Donacije ostalim društvenim zajednicama i organizacijama
	Unutar ove aktivnosti realizirane su tekuće donacije udrugama u iznosu 15.000,00 kn i to:
· Udruga slijepih                        						       2.600 kn,
· Udruga Hrvatski domobran 			          			       1.400 kn,
· UDVDR RH                          				    		            10.000,00 kn,
· Društvo multiple skleroze 			 		              1.000,00 kn.
Cilj: Pomoć za provođenje aktivnosti udruga, a koje nisu predviđene programom u kulturi i sportu.
Mjerilo uspješnosti: Realizacija programa udruga.



PROGRAM 1007: ZAŠTITA I SPAŠAVANJE
Ukupno planirana sredstva na razini programa iznose 222.000,00 kn, a ostvarena su 
u iznosu 209.000,00 kn ili 94,14% .
	Unutar ovog programa planirane su sljedeće aktivnosti.
	Aktivnost A100701: Djelatnost DVD-a
	Unutar ove aktivnosti planirana su sredstva  za dobrovoljna vatrogasna društva koja djeluju na području Općine Koprivnički Bregi. 
Sredstva su planirana i realizirana u iznosi 194.000,00 kn. 
Sredstva su društvima dodjeljivana temeljem Ugovora o financiranju redovne djelatnosti društava.
Sredstva su dodijeljena kako slijedi:
· DVD Koprivnički Bregi  						            99.500,00 kn,
· DVD Glogovac                 				  		            89.500,00 kn,
· Vatrogasna zajednica    			         			              5.000,00 kn.

Aktivnost A100703: Razvoj civilne zaštite
Unutar ove aktivnosti planirana su sredstva za razvoj civilne zaštite.
Sredstva su planirana u iznosu u iznosu 13.000,00 kn, ali ista nisu realizirana. 
Aktivnost A100704: Gorska služba spašavanja
Unutar ove aktivnosti planirana su i realizirana sredstva u iznosu od 15.000,00 kn.
Cilj: Poticanje razvoja vatrogastva uključivanjem mlađih članova, uvidjeti važnost postojanja i razvoja vatrogasnih udruga za cijelu zajednicu, organizacija i provođenje vatrogasnih natjecanja, stručne edukacije za članove te briga o nabavci i održavanju vatrogasne opreme i vozila, suradnja i djelovanje na području CZ i HGSS-a.
Mjerilo uspješnosti: Kvalitetno i uspješno funkcioniranje vatrogasnih društava, adekvatno funkcioniranje protupožarne i Civilne zaštite.

PROGRAM 1008: PREDŠKOLSKI ODGOJ
Sredstva planirana za realizaciju ovog programa u iznosu  1.344.000,00 kn ostvarena su u iznosu 1.308.474,22 kn, odnosno 97,36%.
Unutar ovog programa planirane su sljedeće aktivnosti:
Aktivnost A100801 Sufinanciranje dječjeg vrtića „Potočić“
Unutar ove aktivnosti planirana sredstva u iznosu 775.000,00 kn realizirana su u iznosu 774.804,14 kn. Sredstva su utrošena za financiranje plaća odgojnog i stručnog osoblja i ostalih potreba  vrtića „Potočić“ u Koprivničkim Bregima, a koji djeluje kao podružnica dječjeg vrtića “Vrapčić“ Đelekovec.
Aktivnost A100804: Sufinanciranje vrtića – jaslice
Unutar ove aktivnosti planirana sredstva u iznosu 290.000,00 kn ostvarena su u iznosu 267.545,08 kn i odnose se na troškove sufinanciranja boravka djece u jaslicama, ostalim vrtićima i obrtima za čuvanje djece, a za koje nije osiguran smještaj  u vrtiću „Potočić“ u Koprivničkim Bregima.
Odlukom Općinskog vijeća Općina sufinancira 50% od ekonomske cijene za boravak djece u jaslicama, ostalim vrtićima i obrtima.
K100021 Rekonstrukcija i dogradnja DV u Koprivničkim Bregima
Zbog potrebe proširenja vrtića Općina je planirala sredstva za izradu projektne dokumentacije u iznosu 60.000,00 kn. 

K100026: Oprema za dječje igralište u vrtiću Potočić
Zbog dotrajale opreme na dječjem igralištu u DV ˝Potočić˝ planirana su sredstva u iznosu od 219.000,00 kn, a realizirana su u iznosu od 206.125,00 ili 94,12%.
Cilj: Osigurati adekvatnu brigu i skrb o djeci predškolske dobi.
Mjerilo uspješnosti: Provedeni planirani programi.

PROGRAM 1009: Osnovno obrazovanje
Ovim su programom planirana sredstva u iznosu 112.240,00 kn, a realizirana su u iznosu 110.439,74 kn.
Unutar ovog programa  planirane su sljedeće aktivnosti:
Aktivnost A100902: Darivanje povodom dana Sv. Nikole
Kroz ovu aktivnost iskazana  sredstva  utrošena su za darivanje djece povodom blagdana „Svetog Nikole“. Daruju se djeca školske i predškolske dobi i za što je u 2022. godini utrošeno 24.932,41 kn, odnosno 99,73% od planiranih sredstava. 

Aktivnost A100904: Sufinanciranje školskih i vanškolskih aktivnosti-OŠ Koprivnički  Bregi
U ovoj aktivnosti planirana su sredstva u iznosu 17.240,00 kn, a realizirana su u 
iznosu 16.270,93 kn.
	Utrošena sredstva se odnose na pomoći O. Š. Koprivnički Bregi sukladno njihovim potrebama i osiguranim sredstvima (sudjelovanje  učenika na međuopćinskim natjecanjima, sufinanciranje izrade školskog lista, za sufinanciranje obuke neplivača).
	Aktivnost A100906: Financiranje bilježnica učenicima osnovne škole
	Unutar ove aktivnosti planirana su sredstva za nabavu radnih bilježnica za sve učenike O.Š. Koprivnički Bregi. Za realizaciju ove aktivnosti planirana su sredstva u iznosu 70.000,00 kn, a utrošeno je 69.236,40 kn.
	Cilj: Poboljšanje standarda u osnovnom školstvu na području Općine Koprivnički Bregi.
	Mjerilo uspješnosti: Briga o djeci.

	PROGRAM 1010: SOCIJALNA SKRB
	Za ostvarenje programa javnih potreba u socijalnoj skrbi na području Općine Koprivnički Bregi  planirana su sredstva u iznosu 452.500,00 kn, a realizirana su u iznosu 403.523,11 kn ili 89,18%.
	Ovaj program realiziran je kroz sljedeće aktivnosti:
	Aktivnost A101001 Pomoć u novcu obiteljima
	U ovoj aktivnosti planirana sredstva u iznosu 10.000,00 kn, realizirana su u iznosu 7.400,00 kn. Socijalno ugroženim obiteljima i pojedincima isplaćeno je 7.400,00 kn jednokratne novčane pomoći. Jednokratne novčane pomoći dodjeljivane su pojedincima temeljem osobnog zahtjeva, a isplata sredstava temeljena je na Odluci općinskog načelnika o jednokratnoj isplati pomoći.
	Aktivnost A101002 Pomoć za novorođenče
	Sukladno odluci Općinskog vijeća Općina jednokratno isplaćuje naknadu za svako novorođeno dijete na području općine u iznosu 2.000 kn. U 2022. godini isplaćeno je 40.000,00 kn na ime jednokratnih pomoći za novorođeno dijete.
	Aktivnost A101004 Pomoć u slučaju elementarnih nepogoda
	Unutar ove aktivnosti planirana su sredstva u iznosu od 7.000,00 kn. Sukladno zahtjevu zbog elementarne nepogode od tuče isplaćeno je 3.500,00 kn. 
	Aktivnost A101005 Pomoć i njega u kući
	Unutar ove aktivnosti planirana sredstva u iznosu 37.000,00 kn realizirana su u iznosu 36.868,72 kn, a što se odnosi na usluge pomoći u kući namijenjene osobama starije životne dobi i umirovljenicima temeljem Sporazuma Kluba za starije osobe ˝Mariška˝, Koprivničko-križevačke županije i Općine Koprivnički Bregi.
Aktivnost A101006 Ostale pomoći socijalno ugroženim obiteljima u naravi
	Unutar ove aktivnosti planirana sredstva u iznosu 13.500,00 kn realizirana su u iznosu 16.937,24 kn. Sredstva su utrošena za kupnju poklon paketa i prehrambenih namjernica uručenih socijalno ugroženim obiteljima i pojedincima  povodom uskršnjih i božićnih blagdana, za ukop i ispraćaj osoba koji su korisnici socijalne skrbi.
	Aktivnost A101007 Crveni križ
	Unutar ove aktivnosti realizirana sredstva u iznosu 27.751,51 kn  isplaćena su Društvu Crvenog križa temeljem zakonskih odredbi. 

	Aktivnost A101010 Podmirenje troškova stanovanja
	Planirana su sredstva u iznosu od 10.000,00 kn, ali ista nisu realizirana.
	Aktivnost A101011 Pomoć starijim osobama
	Unutar ove aktivnosti planirana su sredstva u iznosu 50.000,00 kn, a realizirano je 25.300,00 kn. Utrošena sredstva odnose se na podjelu uskrsnica i božićnica osobama starije životne dobi. 
	Aktivnost A101012 Pomoć mladim obiteljima za kupnju prve nekretnine
	Planirana su i utrošena sredstva u iznosu od 210.000,00 kn. Navedena aktivnost odnosi se na pomoć mladim obiteljima u iznosu od 30.000,00 kn, temeljem Programa mjera za poticanje rješavanja stambenog pitanja mladih obitelji na području Općine Koprivnički Bregi čime je Općina pomogla sedmero mladih obitelji. 
Tekući projekt T101008 „Pomoć je moć“
	Projekt je usmjeren na pomoć starijim i nemoćnim osobama putem zapošljavanja tri gerontodomaćice. Projekt traje  jednu godinu. Za realizaciju projekta u 2022. godini utrošeno je 32.765,64 kn. Projekt je financiran sredstvima iz EU fondova.
	Tekući projekt T101009 „Stižem po tebe nisi sam“
	Projekt je namijenjen za prijevoz starijih osoba, a općina navedeni projekt sufinancira u iznosu 3.000,00 kuna godišnje.
	Cilj: Postizanje boljih osnovnih životnih uvjeta, briga o socijalno ugroženim obiteljima,
	Mjerila uspješnosti: Pomoć starijim i nemoćnim, pomoć socijalno ugroženim skupinama, pomoć roditeljima kod opreme za novorođenčad i sl.
	
	PROGRAM 1011 POTPORA POLJOPRIVREDI
	Ovim su programom planirana sredstva u iznosu 10.000,00 kn, a realizirana su u iznosu 6.967,47 kn.
	Program je realiziran kroz:
	Aktivnost A101101 Razvoj poljoprivrede
	Kroz ovu aktivnost Općina sufinancira umjetno osjemenjivanje  goveda.
	Cilj: Pomoć stočarima.
	Mjerila uspješnosti: Ublažavanje poteškoća stočara.



	PROGRAM 1012 ODRŽAVANJE OBJEKATA  I KOMUNALNE INFRASTRUKTURE
	Ukupno planirana sredstva na razini programa iznose 1.211.500,00 kn, a ostvarena su u iznosu 1.048.500,46 kn, odnosno 86,55 % od plana.
	Unutar ovog programa planirane su sljedeće aktivnosti.
	Aktivnost A101203: Održavanje parka i zelenih površina 
	Planirana sredstva od 20.000,00 kn realizirana su u iznosu 19.533,47 kn. Sredstva su utrošena za uređenje parka i održavanje zelenih površina (košnja trave, sadnja cvijeća i sl.). 
	Aktivnost A 101204: Održavanje groblja
	Sredstva utrošena u iznosu 85.029,00 kn odnose se na troškove zbrinjavanja posuda sa smećem s groblja.
Aktivnost A101205: Tekuće i investicijsko održavanje nerazvrstanih cesta i poljskih putova
Unutar ove aktivnosti planirana su sredstva u iznosu 180.000,00 kn, a realizirana
su u iznosu 177.452,60 kn.  Sredstva su utrošena  za redovno održavanje nerazvrstanih cesta i poljskih puteva, za održavanje bankina.

	Aktivnost A101206: Javna rasvjeta
	Unutar ove aktivnosti  planirana su sredstva u iznosu  160.000,00 kn , a realizirana su u iznosu 170.496,75 kn.
Sredstva su utrošena za troškove javne rasvjete, za popravak i održavanje javne rasvjete te montažu i demontažu starih svjetiljki na javnoj rasvjeti.
	Aktivnost A101220: Održavanje prometnica u zimi
	Unutar ove aktivnosti planirana su sredstva u iznosu od 15.000,00,  realizirano 3.440,00 kn, a odnose se čišćenje prometnica.
	Aktivnost A101230: Uređenje pješačkog prijelaza- državna cesta D2
Ukupno planirana sredstva za ovu aktivnost iznose 15.000,00 kn, a realizirano je 9.818,75 kn ili 65,46%. Realizirani iznos odnosi se na postavljanje prometnog ogledala i izradu prometnog elaborata za pješački prijelaz.  
	K100023: Uređenje parka u Koprivničkim Bregima
	Ukupno su planirana sredstva u iznosu od 60.000,00 kn. Utrošeno je 59.862,50 kn ili 99,77%. Sredstva su utrošena za nabavu klupa u parku u Koprivničkim Bregima.
	K100025: Modernizacija nerazvrstanih cesta na području Općine Koprivnički Bregi
	Unutar ove aktivnosti planirana su sredstva u iznosu 671.500,00 kn, a utrošena su  u iznosu 522.867,39 kn  za asfaltiranje nerazvrstane ceste – Voćarska ulica- Rudarsko naselje u naselju Glogovac.
	Cilj: Održavanje objekata i uređaja komunalne infrastrukture u funkcionalnom stanju, održavanje javnih površina čistima, unapređenje izgleda javnih zelenih površina.
	Mjerila uspješnosti: povećanje modernizacije nerazvrstanih cesta i javne rasvjete, racionalizacija troškova, povećanje kvalitete života u Općini.

	PROGRAM 1013 IZGRADNJA KOMUNALNE INFRASTRUKTURE I OBJEKATA
	Ukupno  planirana sredstva na razini programa iznose 1.565.000,00 kn, a realizirana su u iznosu 998.822,44 kn.
	Ovaj program je realiziran kroz sljedeće:
Aktivnost  A101301: Sufinanciranje izgradnje vodoopskrbe i odvodnje u naselju Glogovac
Unutar ove aktivnosti planirana su sredstva u iznosu od 740.000,00 kn, utrošeno je 319.365,12 kn. Realizirani iznos odnosi se na financiranje projekta izgradnje/produljenje vodovodne i kanalizacijske mreže u naselju Glogovac. Planirana aktivnost nastavlja se u 2023. godini. 
Kapitalni projekt K100001: Izgradnja pješačko-biciklističke staze u naselju Koprivnički Bregi-Ulica Braće Radića
Projekt je planiran u iznosu 745.000,00 kn, a u 2022. godini utrošeno je 679.457,32 kn. Početak izgradnje staze bio je u studenom 2021. godine te se investicija prenosila u 2022. godinu. 
	Kapitalni projekt K100029: Produžetak javne rasvjete u naselju Glogovac
Planirana su sredstva u iznosu od 80.000,00 kn nisu realizirana, a odnose se na nabavu stupova za javnu rasvjetu. 
	Cilj: Razvoj prometne i komunalne infrastrukture kroz unapređenje kvalitete života na području cijele Općine Koprivnički Bregi.
	Mjerilo uspješnosti: Unapređenje i modernizacija prometne infrastrukture i pokrivenost cijelog područja Općine Koprivnički Bregi sustavom odvodnje.
  
PROGRAM 1014:  ZAŠTITA OKOLIŠA
Ukupno planirana sredstva na razini programa iznose 277.000,00 kn, a realizirana su u iznosu 223.489,32 kn.
Ovaj program realiziran je kroz slijedeće aktivnosti:
Aktivnost A101402: Zbrinjavanje krupnog otpada
Unutar ove aktivnosti planirana su sredstva u iznosu 5.000,00 kn, realizirano je 3.825,00 kn, a što se odnosi na uslugu mobilnog reciklažnog dvorišta i odvoz otpada prikupljenog akcijom ˝Zelene čistke˝.
Aktivnost A101403: Zbrinjavanje otpadne ambalaže
 Unutar ove aktivnosti planirana  sredstva u iznosu od 38.000,00 kn odnose se na troškove održavanja zelenih otoka (zbrinjavanje otpada sa zelenih otoka), a za što je utrošeno 17.348,90 kn.
	Aktivnost A101405: Deratizacija područja općine
	Na troškove deratizacije i dezinsekcije  na području općine Koprivnički Bregi utrošeno je 20.425,00 kn.
	Aktivnost A101406: Veterinarske usluge 
	Unutar ove aktivnosti planirana su sredstva za brigu o psima lutalicama i zbrinjavanje životinjskih leševa, a za što je utrošeno 146.483,62 kn.
	Aktivnost A101408: Naknada Fonda za smanjenje mješovitog komunalnog otpada
	Unutar ove aktivnosti utrošeno je 8.758,00 kn. Navedeni troškovi odnose se na naknadu Fondu za zaštitu okoliša i energetsku učinkovitost zbog nerazvrstavanja otpada.
	Aktivnost A101411: Naknada za odlaganje otpada
	Unutar ove aktivnosti realizirana su sredstva u iznosu 26.648,80 kn, a odnose se na plaćanje naknade Općini Koprivnički Ivanec.
	Aktivnost A101413: Plan zaštite divljači
	Navedena aktivnost planirana je u iznosu od 5.000,00 kn, ali se nije realizirala.
	Cilj: Briga o zdravlju i  zaštiti mještana.
	Mjerilo uspješnosti: Suzbijanje zaraze, smanjenje glodavaca, adekvatno zbrinjavanje životinjskih leševa i pasa lutalica.

	PROGRAM 1015: PROSTORNO PLANSKA DOKUMENTACIJA
	Aktivnost A101501: Izmjene prostornog plana
	Unutar ove aktivnosti planirana su sredstva za izmjenu i dopunu Prostornog plana Općine Koprivnički Bregi u iznosu od 22.000,00 kn. U 2022. godini sredstva nisu realizirana, a nastavak aktivnosti prenosi se u 2023. godinu.

	PROGRAM 1016: VISOKO ŠKOLSTVO
	Aktivnost A101601: Stipendiranje studenata
	Unutar ove aktivnosti osiguravaju se sredstva za stipendiranje studenata s područja Općine Koprivnički Bregi. Za stipendiranje  studenata  utrošeno je  55.000,00 kuna.
Općina stipendira studente  u visini 500,00 kuna mjesečno.
	Cilj: Poboljšanje standarda studenata i pomoć kod školovanja.
	Mjerilo uspješnosti: Broj studenata.

